विसकॉन्सिन: सिखों को 9/11 के बाद से ही डर था\nअमरीका के अलग-अलग राज्यों में सिख संगठन अपने डर और संकाएं ज़ाहिर करने के लिए बैठकें और प्रेस वार्ताएं आयोजित कर रहे हैं.

इस घटना में सात लोगों की मौत हो गई है और कई लोग घायल हुए हैं.

इस घटना का व्यापक विरोध हुआ है और भारत और अमरीका में राजनीतिक नेताओं, सिख समुदाय के प्रतिनिधियों और स्वयंसेवी संगठनों ने इसकी कड़ी निंदा की है.

'अफरातफरी मच गई'

प्रत्यक्षदर्शियों के मुताबिक स्थानीय समयानुसार सुबह करीब दस बजे जब ये हमला हुआ तो अफरातफरी मच गई.

इस हमले की जांच कर रही एफबीआई अभी तक हमलावर के मकसद के बारे में जानकारी नहीं जुटा पाई है लेकिन सिख समुदाय के कई नेताओं का मानना है कि न्यूयॉर्क के वर्ल्ड ट्रेड सेंटर पर 11 सितंबर 2001 को हुए हमले के बाद ऐसे जवाबी हमलों का डर हमेशा बना रहा है.

 पिछले वर्षों में सिख समुदाय के लोगों को अक्सर मुसलमान समझ कर उन पर हमले हुए हैं.

अमरीका में सिखों के संगठन, ‘यूनाइटेड सिख्स’ के अध्यक्ष कुलदीप सिंह ने बताया कि वे अमरीका के न्याय विभाग के अधिकारियों से मिलेंगे और मांग करेंगे कि सिखों को पूरी सुरक्षा का विश्वास दिया जाए.

बीबीसी से बातचीत में उन्होंने कहा, “इस हादसे के बाद से सिख यहाँ पर स्तब्ध हैं. बच्चे और सभी डरे हुए हैं और सदमे में हैं.”

उन्होंने कहा कि इससे पहले भी यहां पर सिखों पर हमले हुए हैं, ''लेकिन यह बाकी घटनाओं से अलग है क्योंकि यह हमला हमारे धार्मिक स्थान के अंदर हुआ है. यानी आप यह नहीं कह सकते कि यह हमला गलत पहचान का नतीजा है.''

इस बीच भारतीय प्रधानमंत्री मनमोहन सिंह ने कहा है कि उन्हें इस घटना से 'गहरा धक्का' लगा है.

अमरीका में अनेक जगहों पर सिखों ने प्रदर्शन किए हैं

 एक बयान में उन्होंने कहा, "ख़ासतौर पर ये दुखद है कि हिंसा का ये काम एक धार्मिक जगह को निशाना बनाकर किया गया है."

'पगड़ी लाई शक के घेरे में'

‘सिख रिलीजियस सोसाइटी ऑफ विस्कॉन्सिन’ के अध्यक्ष गुरचरन ग्रेवाल ने बीबीसी से कहा, “हम सब मिलकर इस घटना का सामना करने की कोशिश कर रहे हैं, घायलों और खास तौर पर चोटिल पुलिस अधिकारी के लिए प्रार्थना कर रहे हैं.”

वॉशिंगटन स्थित ‘सिख काउंसिल ऑन रिलिजन ऐंड एजुकेशन’ के चेयरमैन राजवन्त सिंह ने कहा, “11 सितंबर के हमले से ही हमें ऐसी घटनाओं का डर था.”

एसोसिएटिड प्रेस समाचार एजेंसी से बात करते हुए सिंह ने कहा, “ये बस समय की बात थी, क्योंकि जानकारी का अभाव है, लोग...\n\ntl;डॉ:
अमरीका के विस्कॉन्सिन राज्य में रविवार सुबह हुई गोलीबारी की घटना के बाद वहाँ रह रहे सिख सदमे में हैं.